ཞད་པར་ཞུས་པས། དེའི་དབང་གིས་འདུས་པའི་དགེ་འདུན་རྣམས་གནས་དམན་པ་
གང་དུ་སྐྱེས་ཀྱང་བཙན་ཐབས་ཀྱིས་འདྲེན་ཐུབ་པ་དགོས། ངེད་ཀྱིས་བཀྲ་ཤིས་དགེ་འཕེལ་
ནས་སྒྲུབ་པས་དགེ་འདུན་ཡང་ཁྲི་ཁྲག་བརྒྱད་འདུ་བའི་མཚན་མ་ཤར་གསུངས། མཚན་
ཉིད་གྲྭ་ཚང་ལ་ཁྲུས་ཆོག་སོགས་མི་དགོས་ཀྱང་དེ་འདྲ་བའི་དགོས་དབང་ངམ་སྙམ་པ་
རང་གི་ཡིད་ལ་ཤར་ཚོད་ཡིན་གསུངས། དེ་ལྟར་ཟླ་དྲུག་གམ་བཅོ་བརྒྱད་སོགས་སུ་སྤྱོད་
པ་རེ་དང་སྦྲགས་ནས་ས་བཅུའི་དོན་གྱི་འོད་གསལ་ལྷག་མས་ཤེས་སྒྲིབ་སྐོར་དགུ་རིམ་
པར་སྤོང་བ་ཡིག་ཆ་ཕལ་ཆེར་དུ་གསལ། དྭགས་པོ་ནམ་མཁའ་གྲགས་ཀྱི་རྫོགས་རིམ་
ལས་སྒོམ་ལམ་སྐོར་དགུ་ཐབས་ཀྱིས་འབྱེད་པར་གསུངས་པ་ལ་བརྟེན་ནས་སློབ་པ་མཐའི་
དོན་གྱི་འོད་གསལ་གྱིས་ཅིག་ཅར་‘སྤོང་བར་འདོད་མཁན་ཡོད་ཀྱང་། དེའི་གོང་དུ་ཞུགས་
གནས་ཐིམ་གསུམ་དེ་སྙེད་ལ་སྤང་བྱའི་ཀུན་རྟོག་ཐིམ་པ་ཤེས་སྒྲིབ་ལས་འོས་མེད་པས་
ཐལ་འགྱུར་བའི་ལུགས་ལ་ཤེས་སྒྲིབ་ལ་ཤེས་པ་ཡོད་པའང་འདིས་འགྲུབ། སྤྱིར་སྐབས་
འདི་དག་གི་སྣང་མཆེད་ཐོབ་གསུམ་ལ་ལམ་ཡང་ཡོད་དོ༎
གཉིས་པ་ལམ་ལ་བོགས་འབྱིན་པའི་སྤྱོད་པ་ལ། རྫོགས་རིམ་པས་སྤྱོད་པ་བྱེད་པའི་
སྐབས་གསུམ་སྟེ། སེམས་དབེན་པས་སྒྱུ་ལུས་དང་། སྒྱུ་ལུས་པས་དོན་གྱི་འོད་གསལ་
དང་༑ སློབ་པའི་ཟུང་འཇུག་པས་མི་སློབ་པའི་ཟུང་འཇུག་འགྲུབ་པའི་ཕྱིར་རོ༎ དེ་ལ་སྤྲོས་
བཅས་ནི་ཁང་པ་སུམ་ཐོག་གི་འོག་མ་བཟའ་བཏུང་གཡོས་ཁང༌། བར་མ་ཉེར་སྤྱད་ཁང་།
སྟེང་མ་གཞལ་ཡས་ཁང་གི་རྣམ་པའི་ཚོགས་ཀྱི་དཀྱིལ་འཁོར་ལ་གདན་དང་། དེར་རྟོགས་
པ་མཉམ་པའི་རྣལ་འབྱོར་པ་ཕོ་མོ་ལྷ་གྲངས་སོ་སོའི་ཆས་སུ་ཞུགས། ཏིང་འཛིན་གསུམ་
ལ་གནས་ནས་ལས་རྒྱལ་མཆོག་གི་དུས་ཚོགས་འཁོར་ཚིམ་པ་དྲུག་ལྡན་དུ་རོལ། རྒྱུད་
༡ ཟླ་དྲུག་བཅོ་བརྒྱད་ མཛོད་དཔར།
༢ གཅིག་ཆར་ མཛོད་དཔར།

252
དཔལ་གསང་བ་འདུས་པའི་རྫོགས་རིམ་རིམ་ལྔའི་དམར་ཁྲིད་ཀྱི་བརྗེད་བྱང་།
ク
ལྟར་གླུ་དང་གླུའི་ལན། གར་དང་གར་གྱི་ལན། བརྡ་དང་བརྡའི་ལན་སོགས་འདོད་ཡོན་
ལ་རོལ་པའི་སྤྱོད་པ་རྒྱ་ཆེན་པོས་བདེ་སྟོང་གི་ཏིང་འཛིན་བསྐྱེད་དེ་གང་སྣང་སྟོང་པ། སྟོང་
པ་བདེ་བ། བདེ་བ་ལྷ་སྐུར་འཆར་བའི་རྣལ་འབྱོར་ཐུན་བཞིར་བསླབ་པས་ལམ་ལ་བོགས་
འབྱིན་ཆེན་པོར་འགྱུར་རོ༎ སྤྲོས་མེད་རྒྱས་འབྲིང་བསྡུས་གསུམ་ལས་རྒྱས་པ་ཕལ་ཆེར་
སྔར་དང་འདྲ། འབྲིང་རིགས་ལྔའི་ལྷ་གྲངས་ཀྱི་ཕྱག་རྒྱ་དང༌། བསྡུས་པ་ལས་རྒྱ་གཅིག་དང་
ལྷན་ཅིག་སྔར་ལྟར་སྤྱོད་པའོ༎ ཤིན་ཏུ་སྤྲོས་མེད་ནི་བཟའ་བཏུང༌། གཉིད། བཤང་གཅིར་
འགྲོ་བའི་འདུ་ཤེས་གསུམ་ལས་མེད་པར་ཉིན་མཚན་ཁོར་ཡུག་ཏུ་འོད་གསལ་གྱིས་སྟོང་
ཉིད་ལ་མཉམ་པར་བཞག་པས་་བདེ་ཆེན་སྟོབས་རྒྱས་ཏེ་སྟོང་ཉིད་ཀྱིས་ཕྱག་རྒྱའི་གོ་ཆོད་
པས༑ སྟོང་ཉིད་ལ་རྒྱལ་བའི་ཡུམ་དང་ཕྱག་ཆེན་གྱི་ཐ་སྙད་སྦྱོར་བའི་རྒྱུ་མཚན་མཐར་ཐུག་
འདི་ཡིན་ནོ༎ བསྐྱེད་རིམ་པས་གྲུབ་ཆེན་བརྒྱད་བསྒྲུབ་པ་སོགས་ལ་སྤྲོས་བཅས་ཀྱི་སྤྱོད་
པ་སྐྱོང་བ་ལ་ལྷའི་ང་རྒྱལ་གསལ་སྣང་མ་བོར་བའི་རྟོགས་པ་གདེངས་སུ་ཆུད་པ་དགོས་
ཤིང་༑ དོགས་པའི་གནས་ཆེ་བས་མན་ངག་ཁྱད་པར་ཅན་མེད་པར་མི་རུང་ལ་དཔྱད་རྒྱུ་
ཡང་མང་། སྙོམས་པར་འཇུག་ཚུལ་ཀྱང་བསྐྱེད་རིམ་སྐབས་མཁའ་གསང་བརླབས་ཏེ་ཕན་
ཚུན་སྦྱོར་བ་དང་། བུ་ག་ཡི་གེ་ཕཊ་ཀྱིས་བཀག་ནས་བྱང་སེམས་འཕོ་མེད་དུ་འཛིན་པ་
དང་༑ རྫོགས་རིམ་ལ་སྐྱིལ་ཀྲུང་བཞི་ལྡན་སོགས་མན་ངག་ལྟར་དགོས་ཀྱི། ཐ་མལ་པ་ལྟར་
བསྟེན་ག་ལ་རུང་། རྭ་ལོ་ཙཱ་བའི་རྣམ་ཐར་དྲངས་ནས་བསྐྱེད་རིམ་མཐར་ཕྱིན་པར་གྲགས་
ཆེ་ཞིང་། མཛད་པ་ལ་དཔག་ན་རྫོགས་རིམ་གྱི་ཉམས་ལེན་ཡིན་པ་འདྲ་གསུངས།
གསུམ་པ་འབྲས་བུ་མངོན་དུ་བྱེད་ཚུལ་ནི། དེ་ལྟ་བུའི་ཟུང་འཇུག་པ་དེས་དབང་
ཕྱུག་གི་ཡོན་ཏན་བརྒྱད་སོགས་མི་སློབ་པའི་ཟུང་འཇུག་འགྲུབ་པའི་མཚན་མ་མཐོང་བ་ན་
བླ་མ་ལས་དབང་བཞི་པའི་གདམས་པ་ནོད། རང་གིས་སྤྲོས་པའི་ཡེ་ཤེས་ཀྱི་ཕྱག་རྒྱ་དང་
མཉམ་པར་གཞག་པས་ ཤིང་དཔར།

དབྱེར་མེད་ཟུང་འཇུག་གི་རྫོགས་རིམ།
253
སྙོམས་པར་ཞུགས་བཞིན་ཐོ་རངས་ཀྱི་དུས་མཉམ་པར་བཞག་པས་སྨིག་རྒྱུ་ནས་སློབ་པ་
མཐའི་དོན་གྱི་འོད་གསལ་སྒོམ་ལམ་རྡོ་རྗེ་ལྟ་བུའི་ཏིང་ངེ་འཛིན་ནམ་རྒྱུན་མཐའི་བར་ཆད་
མེད་ལམ་མངོན་དུ་བྱས། དེའི་སྐད་ཅིག་གཉིས་པར་ཕྱི་ནང་གི་མངོན་བྱང་ཤེས་སྒྲིབ་ཕྲ་
ཞིང་ཕྲ་བ་ཟད་པར་སྤངས་ནས་དྲི་མ་མཐའ་དག་དང་བྲལ་བའི་དོན་དམ་འོད་གསལ་ཆོས་
ཀྱི་སྐུ་དང་། མཚན་དཔེས་སྤྲས་པའི་ལོངས་སྤྱོད་རྫོགས་སྐུ་གཉིས་ངོ་བོ་དབྱེར་མེད་པ་
མི་སློབ་པའི་ཟུང་འཇུག་ཁ་སྦྱོར་ཡན་ལག་བདུན་ལྡན་གྱི་གོ་འཕང་ཐོབ་ནས་སྐད་ཅིག་དེ་
ཉིད་ལ་གདུལ་བྱའི་དོན་དུ་སྤྲུལ་སྐུ་བྱེ་བ་ཐེར་འབུམ་འཁོར་བ་མ་སྟོངས་བར་དུ་འགྱེད་པ།
མཁྱེན་པ་སྐད་ཅིག་མ་གཅིག་གིས་ཇི་ལྟ་ཇི་སྙེད་ཀྱི་ཆོས་མ་ལུས་པ་ཅིག་ཅར་གཟིགས་
པའི་ཡེ་ཤེས་བརྙེས་པ་རྣམས་དུས་མཉམ་དུ་འབྱུང་ངོ་༎ དེ་འདྲ་བའི་གོ་འཕང་ཐོབ་པ་ལ་
སློབ་པའི་ཟུང་འཇུག་ཐོབ་པ་སྔོན་དུ་འགྲོ་དགོས། དེ་ལ་ཟུང་དུ་འཇུག་པའི་ཡ་གཉིས་སོ་
སོར་སྒྲུབ་དགོས་པས་དག་པའི་སྒྱུ་ལུས་ཐོབ་པ་སྔོན་དུ་འགྲོ་དགོས། དེ་ལ་སྐུ་དེ་གང་ལས་
སྒྲུབ་པའི་གཞི་དོན་གྱི་འོད་གསལ་ཐོབ་པ་སྔོན་དུ་འགྲོ་དགོས། དེ་ལ་གང་འོད་གསལ་དུ་
དག་པར་བྱས་ནས་དེ་ཐོབ་པའི་མ་དག་པའི་སྒྱུ་ལུས་སྔོན་དུ་འགྲོ་དགོས། དེ་གང་ལས་
སྒྲུབ་པའི་གཞི་རླུང་ཐམས་ཅད་འཆི་རིམ་ཇི་ལྟ་བ་བཞིན་ཐིམ་པའི་སེམས་དབེན་མཐར་
ཐུག་གི་དཔེའི་འོད་གསལ་སྔོན་དུ་འགྲོ་དགོས། དེ་ལ་སྣ་རྩེ་གསུམ་གྱི་སྲོག་རྩོལ་གྱིས་རྩ་
མདུད་ཕལ་ཆེར་གྲོལ་ཏེ་རླུང་རགས་པ་རྣམས་དབུ་མར་ཐིམ་པའི་ངག་དབེན་སྔོན་དུ་འགྲོ་
དགོས༑ དེ་ལ་ནོར་བུའི་དབུས་ཀྱི་རྩ་འདབ་བརྒྱད་པའི་དྷཱུ་ཏིའི་དབུས་ཀྱི་ཐིག་ལེ་ལ་སེམས་
བརྟན་པར་བྱེད་པ་ལུས་དབེན་ཕྲ་མོའི་རྣལ་འབྱོར་སྔོན་དུ་འགྲོ་དགོས། དེ་ལ་སྦྱངས་གཞི་
སྐྱེ་ཤི་བར་དོ་གསུམ་སྐུ་གསུམ་དུ་འཁྱེར་བའི་བསྐྱེད་རིམ་འགྲོ་དགོས། དེ་ལ་དབང་ཐོབ་
༡ མཉམ་པར་གཞག་པས་ ཤིང་དཔར།
༢ གཅིག་ཆར་ མཛོད་དཔར།

254
དཔལ་གསང་བ་འདུས་པའི་རྫོགས་རིམ་རིམ་ལྔའི་དམར་ཁྲིད་ཀྱི་བརྗེད་བྱང་།
ཅིང་དབང་དུས་སུ་ཁས་བླངས་པའི་སྤྱི་བྱེ་བྲག་གི་དམ་ཚིག་བསྲུང་བ་དགོས། བྱང་ཆུབ་
ཀྱི་སེམས་དང་ལྟ་བ་མེད་ན་ཐམས་ཅད་རྣལ་འབྱོར་གྱི་སེམས་མཚན་ཉིད་ཚང་བ་མི་ཡོང་
བས་སེམས་གཉིས་ལ་བློ་སྦྱངས་པ་སྔོན་དུ་འགྲོ་དགོས། དེའི་སྔོན་དུ་འཁོར་བ་མཐའ་དག་
ལ་ཞེན་པ་ལོག་པའི་ངེས་འབྱུང་དགོས། དེ་ལ་ཚེ་འདི་ཕྱིའི་སྣང་ཤས་ལས་ལོག་ནས་སྡིག་
སྤོང་དགེ་སྒྲུབ་ལ་བརྩོན་པ་དགོས། དེ་འདྲ་བའི་ཐུན་མོང་དང་ཐུན་མོང་མ་ཡིན་པའི་ལམ་
གྱི་གནད་རིག་ནས་ངོ་བོ་མ་ནོར། གོ་རིམ་མ་འཁྲུགས། གྲངས་མ་ཆད་པར་རྒྱུད་ལ་བསྐྱེད་
པ་དགེ་བའི་བཤེས་གཉེན་མཚན་ཉིད་དང་ལྡན་པ་ཞིག་བསམ་སྦྱོར་གཉིས་ཀྱིས་བསྟེན་
ནས་ཐོས་བསམ་སྒོམ་གསུམ་ལ་བརྩོན་པ་ལ་རགས་ལས་ཤིང་། དེ་ལྟ་བུའི་ལམ་གྱི་རིམ་
པ་འདི་ནི་མགོ་བཤེས་གཉེན་བསྟེན་ཚུལ་ནས་མཇུག་མི་སློབ་པའི་ཟུང་འཇུག་གི་བར་གྱི་
ལམ་ཆ་ཚང་བ། གདུལ་བྱ་རིན་པོ་ཆེ་ལྟ་བུའི་གང་ཟག་སྙིགས་དུས་ཀྱི་ཚེ་ཐུང་གཅིག་ལ་
སངས་རྒྱ་བའི་ཐབས་ཆ་ཚང་ལ་མ་ནོར་བ་ཡིན་ལགས་ཞེས་མཇུག་འདི་ལྟར་ངེས་ཅན་
དུ་གནང་བས་ཡིན་ལགས་ཞེས་ཐག་བཅད་པ་ཉམས་མྱོང་གི་གསུང་ཡིན། དེ་ལྟར་མདོ་
སྔགས་ཀྱི་ལམ་ཡོངས་རྫོགས་དང་མཇལ་པའི་སྐལ་བ་བཟང་པོ་རྙེད་པ་ལ་ཟན་ཆང་གཅིག་
གི་འདུ་ཤེས་མེད་པར་ཡལ་བར་བོར་ན་རང་གིས་ནོངས། ཅི་བྱས་ཚེ་འདིའི་ལག་ཆ་འབའ་
ཞིག་ཏུ་སོང་བ་མཐར་གཏུགས་ན་ལྟོ་རྒྱབ་གཉིས་ལ་ཐུག །འདོད་ཆུང་ཆོག་ཤེས་མེད་པས་
ཉོན་མོངས་ཐམས་ཅད་དྲངས་ཡོངས། ཚེ་འདིའི་ལྟོ་རྒྱབ་ཀྱི་མཐོ་དམན་ཙམ་ལ་ངེས་པ་ཅི་
ཡོད༑ འཚང་རྒྱ་བ་ ལས་འཁོར་བའི་གནས་འདིར་སྐྱིད་པོ་བྱས་ནས་བསྡད་ན་བདེ་སྙམ་པ་
ཡང་སྐྱེ་སྲིད། སྐྱེ་འཆི་མེད་ན་དེ་ལུགས་བྱས་པས་ཆོག་ཀྱང་ཐམས་ཅད་ཀྱི་མཐའ་མི་བརྟན་
པ་ལ་བསམ་ནས་བློ་ཆོས་སུ་བསྒྱུར་དགོས། ཆོས་རིམ་གཉིས་ཟབ་ཀྱང་ལམ་སྔ་མ་སྔ་མ་
༡ མི་ཡོངས་པས་ མཛོད་དཔར།
༢ སངས་རྒྱས་པ་ མཛོད་དཔར།

དབྱེར་མེད་ཟུང་འཇུག་གི་རྫོགས་རིམ།
255
སྒྲུབ་གཞི་ཡིན་པས་ཉམས་མྱོང་ཚད་ལྡན་སྐྱེས་ན་ལམ་ཕྱི་མ་རྣམས་སྐྱེ་སླ་ཞིང་བརྟན་ལ་
འཁྲུལ་མེད་ཡོང་བས་'ལམ་འོག་མ་རྣམས་གཙོ་བོར་ལག་ལེན་དུ་ཅི་ཐེབས་བྱས། གོང་མ་
རྣམས་ཀྱང་མ་དོར་བར་ཐུན་རེ་བཞིན་སྨོན་ལམ་ཚུན་ཆད་ཀྱིས་བསྐྱངས་ན་ལེགས། ཁྲིད་
ཐམས་ཅད་ཚར་ཕུད་རྒྱུན་ཆགས་སུ་དཀའ་བས་ཐོ་ཙམ་རེས་འགྲོ་ལུགས་ཤེས་དགོས།
དཔེར་ན་བསྡུས་གྲྭའི་ཁ་དོག་དཀར་དམར་དུ་གཟུགས་སྒྲ་དྲི་རོ་རེག་བྱ་ལྔ། གཟུགས་ལ་
ཁ་དོག་དང་དབྱིབས་གཉིས་སོགས་བསྟན་སྙམ་པ་ལྟ་བུའི་རགས་པ་རེ་ཡིད་ལ་བཞག །
ཁྲིད་སྐྱོང་ནའང་`ལུས་དབེན་གྱི་དམིགས་སྐོར་རྒྱས་པ་དང་། གཞན་བསྡུས་པ་ངག་དབེན་
ལ་སྔགས་འཁོར་ཡོད་མེད་གང་རུང་རེ་ལྟ་བུ། རླུང་དགུའི་རྡོར་བཟླས་རེས་མོས་སོགས་
རང་ཉམས་དང་སྦྱར་ཏེ་བརྗེད་འགྲོ་བའི་རིགས་རྩལ་དུ་འདོན། བྲེལ་བ་ཅི་ཙམ་ཆེ་ཡང་
ཡིད་ཀྱིས་མ་བོར་ཙམ་རེ་བྱ། ལས་དང་པོ་པས་རྫོགས་རིམ་ལ་བག་ཆགས་ཙམ་རེ་འཇོག་
ན་ནོར་བུའི་དབུས་ཀྱི་དམིགས་རྟེན་ལ་དམིགས་པ་གཏད་ནས་རླུང་ཞུགས་གནས་ཐིམ་
གསུམ་བྱུང་། རྟགས་དང་རྟགས་ཅན་བརྒྱད་ཤར། འོད་གསལ་དུས་སྟོང་ཉིད་ལ་མཉམ་
པར་བཞག །དམིགས་པས་གཏུམ་མོ་འབར། སྤྱི་བོའི་བྱང་སེམས་ཞུ་ནས་ལུགས་འབྱུང་
ལྡོག་གི་དགའ་བཞི་དྲངས་པའི་མོས་པ་སོགས་ལྷག་མ་ཐམས་ཅད་ལ་རིགས་འདྲ། ལག་
རྗེས་ལའང་འཆི་རིམ་བཞིན་རླུང་ཐམས་ཅད་སྙིང་གར་ཐིམ་སྟེ་དཔེའི་འོད་གསལ་ཤར་
བའི་མོས་པ་དང་། དེ་བཞིན་དུ་དེ་ལས་མ་དག་པའི་སྒྱུ་མའི་སྐུར་བཞེངས། ཕུང་པོ་རྙིང་
པར་ཞུགས་ཏེ་རྗེས་ཐོབ་ཀྱི་སྤྱོད་པ་བསྐྱངས། མ་དག་པའི་སྒྱུ་ལུས་སྦྱངས་ནས་དོན་གྱི་
འོད་གསལ་ཐོབ། དེའི་བཞོན་པའི་རླུང་ལས་དག་པའི་སྒྱུ་མའི་སྐུར་བཞེངས། སླར་ཡང་
འོད་གསལ་ལ་ཞུགས་ནས་རྟོགས་པ་ཟུང་འཇུག་ཐོབ། སྤྱོད་པ་དང་སྦྲགས་ནས་ཤེས་སྒྲིབ་

༡ ཡོངས་བས་ མཛོད་དཔར།
༢ སྐྱོངས་ནའང་ ཤིང་དཔར།
༣ མཉམ་པར་གཞག ། ཤིང་དཔར།

256
དཔལ་གསང་བ་འདུས་པའི་རྫོགས་རིམ་རིམ་ལྔའི་དམར་ཁྲིད་ཀྱི་བརྗེད་བྱང་།
རིམ་པར་སྤངས། མཐར་མི་སློབ་པའི་ཟུང་འཇུག་ཐོབ་པའི་མོས་པ་སོགས་ཐམས་ཅད་ཤར་
སྦྱང་གི་ཚུལ་དུ་སྐྱོང་དགོས། དེ་ཡང་རྗེ་རིན་པོ་ཆེས་མཛད་པའི་སྨོན་ལམ་འདིའི་སྟེང་ནས་
ཤར་སྦྱང་བྱས་ན་དོན་འདུས་ཆེ་ཞིང་འཆར་བདེ། དེ་ལྟར་སྦྱངས་པས་སྐྱེ་བ་རྗེས་མར་ལམ་
ཉམས་སུ་ལེན་པ་ལ་ས་ཆོད་ཆེ་ཞིང་རིན་པོ་ཆེ་ལྟ་བུའི་གདུལ་བྱར་འགྱུར་བའི་དགོས་པ་
ཡོད༑ མདོར་ན་ཆ་རེ་རེ་ལའང་ལམ་ཡོངས་རྫོགས་ཀྱི་ཉམས་ལེན་ཡོད་ན་སྤང་བྱ་མ་ལུས་
པ་སྤངས། ཐོབ་བྱ་མ་ལུས་པ་ཐོབ་པའི་ཐབས་ཀྱི་གནད་ཚང་བས་ཉམས་ལེན་གྱི་མཆོག་
ཡིན༑ དེ་དག་སེམས་ལ་བཟུང་ནས་རིམ་གྱིས་ཉམས་སུ་ལེན་དགོས་པ་བཀའ་གདམས་
གོང་མས། མིག་རྒྱང་བསྲིང་། ཡིད་རྒྱ་བསྐྱེད། ཁོང་སོ་གློད་ཅེས་ལམ་རིམ་སྐབས་སུ་
གསུངས་པ་རིམ་གཉིས་ལ་སྦྱར་ན་གོ་རྒྱུ་ཡོད་པས་གོང་འོག་ཐམས་ཅད་ཧོར་ཁོངས་སུ་
མ་ལུས་པར་གོ་བ་ཆགས་པ་ཤིན་ཏུ་གལ་ཆེ། དེ་ལྟར་རྒྱུན་པའམ་ཟླ་རེ་ཚར་གཅིག་དྲན་
པར་བྱས་ཀྱང་བསམ་གྱིས་མི་ཁྱབ་པས། “སྐྱེ་བ་ཀུན་ཏུ་ལུས་དང་སྲོག་ལ་ཡང་།། མི་ལྟ་
སྔགས་ཀྱི་ཆོས་ཚུལ་ཀུན་བཟུང་ནས༎” ཞེས་སོགས་སྨོན་ལམ་འདེབས་པའི་རྟེན་འདི་
འདྲ་ཉིན་མོའི་སྐར་མ་ལྟར་དཀོན་པས་སྐུ་གསུམ་ལམ་འཁྱེར་གྱི་གནད་དྲན་ནས་སེམས་
ངོར་འཕྲོད་པར་བྱས་ཏེ་རྗེ་རྒྱལ་བ་གཉིས་པའི་མདོ་སྔགས་ཟུང་དུ་འཇུག་པའི་ལམ་བཟང་
དྲི་མ་མེད་པ་རྒྱུད་ལ་སྐྱེས་ན་རབ། མ་མཐའ་བག་ཆགས་ཁྱད་པར་ཅན་ཐེབས་ངེས་རེ་མེད་
མི་རུང་དུ་གལ་ཆེ་བས་ཡིད་ལ་བཅངས་དགོས་གསུངས་སོ། “རྨད་བྱུང་ལམ་འདི་རང་
ཉིད་གཅིག་པུས་ཀྱང་།། ཕྱོགས་དུས་ཀུན་ཏུ་མི་ནུབ་རྒྱས་བྱེད་ཅིང་།། ལམ་འདིས་རྡོ་རྗེ་
འཆང་གི་གོ་འཕང་ལ༎ འགྲོ་བ་མ་ལུས་བདེ་བླག་འགོད་པར་ཤོག །””ཅེས་དཔལ་གསང་བ་

༡ ཉམས་སུ་ལོན་ མཛོད་དཔར།
༢ མིག་རྒྱ་བསྲིང་ མཛོད་དཔར།
༣ མཁས་གྲུབ་དགེ་ལེགས་དཔལ་བཟང་གི་གསུང་འབུམ། ཉ གསུང་ཐོར་བུ། རྣམ་དག་གངས་རི་མ། གཙང་དཔར། ཤོག་གྲངས་༦ན༣ ལས་བྱུང་
བའི་ནང་ནས་ཚིག་རྐང་ཕྱི་མ་ཅུང་མི་འདྲ་སྟེ། ་མ་བལྟ་སྔགས་ཀྱི་ཆོས་ཚུལ་ཀུན་བཟུངས་ནས༎” ཞེས་སོ།།
e
རྒྱུད་སྨད་ཆོས་སྐོར། པོད་དང་པོ། ཞང་ཞུང་པ་ཆོས་དབང་གྲགས་པ། འཇིགས་བྱེད་སྨོན་ལམ། འཕྲུལ་དཔར། ཤོག་གྲངས་༢༤ན༤

དབྱེར་མེད་ཟུང་འཇུག་གི་རྫོགས་རིམ།
257
འདུས་པའི་རྫོགས་རིམ་རིམ་ལྔའི་དམར་ཁྲིད་ཀྱི་བརྗེད་བྱང་མི་བསྐྱོད་ཞལ་གྱི་བདུད་རྩི་ཞེས་བྱ་བ་འདི་
ཡང་༑ རིམ་གཉིས་ཀྱི་གདམས་པའི་བང་མཛོད་འཛིན་པ་ཟླ་བྲལ་སྨྲ་བའི་དབང་ཕྱུག་༸རྗེ་བཙུན་ཐམས་
ཅད་མཁྱེན་པ་དཀོན་མཆོག་རྒྱལ་མཚན་དཔལ་བཟང་པོའི་བཀའ་དྲིན་ལས་འདིའི་ཉམས་ཁྲིད་ཐོབ་
པའི་སྐབས་བརྗེད་ཐོ་ཅུང་ཟད་བྲིས་པ་ལ། ཕྱིས་སུ་བླ་མ་རྡོ་རྗེ་འཆང་ཡབ་སྲས་རྣམས་ཀྱིས་དེ་བཞིན་
ཡི་གེར་བཀོད་ཆོག་པའི་བཀའི་གནང་བ་སྤྱི་བོར་སྩལ་བའི་བྱིན་རླབས་ཁོ་ན་ལ་བརྟེན་ནས། དགེ་སློང་
ཤེས་རབ་རྒྱ་མཚོས་ཟིན་ཐོ་སྔ་ཕྱི་རྣམས་ཕྱོགས་བསྡེབས་སུ་བྱས་པ་ལ་རང་གི་བློ་སྐྱོན་གྱིས་སྦགས་
པ་དང་། ཞལ་ཤེས་རྣམས་གསལ་བར་བཀོད་པ་སོགས་ཀྱིས་ལམ་ལ་སྒྲིབ་པར་མི་འགྱུར་ཞིང་། ཚེ་
རབས་ཐམས་ཅད